open-index/open-wikipedia-markdown huggingface dataset:
მიუნხენის მეტროპოლიტენი

**მიუნხენის მეტროპოლიტენი** (გერმ U-Bahn München) — მიუნხენის ელმავალი ქალაქ მიუნხენსა და მიუნხენის რეგიონში საზოგადოებრივი ტრანსპორტის ერთ-ერთი უმნიშვნელოვანესი სახეობაა. მეტროპოლიტენი 1971 წელს გაიხსნა და დღეისათვის 103,1 კმ სიგრძის ხაზებზე 96 სადგურია განთავსებული. სადგურთა სიმჭიდროვე ერთ სულ მოსახლეზე მსოფლიოში ყველაზე მაღალია. სადგურების ლიფტებითა და ესკალატორებით ასპროცენტიანი აღჭურვილობის, ასევე გადასაჯდომი სადგურების კარგად გათვლილი სისტემის წყალობით მიუნხენის მეტროპოლიტენი ევროპაში ერთ-ერთი ყველაზე კომფორტულია.

## ისტორია 
ჯერ კიდევ 1905 წელს შეიქმნა გეგმა მიწისქვეშა რკინიგზის აშენებისა ცენტრალური სადგურიდან აღმოსავლეთის სადგურამდე, დაახლოებით იმავე მანძილზე, სადაც დღეს მიუნხენის S-Bahn გადის, ასევე ძველი ქალაქის გარშემო წრიული განშტოებისა. 
თუმცა, იმ წლებში ეს გეგმები ცოტა ამბიციურად ჟღერდა მოსახლეობის სიმცირის გამო. იმხანად ნახევარმილიონიანი ქალაქის მოსახლეობის ტრანსპორტირებისთვის საქალაქო ტრამვაიც საკმარისი იყო, ასე რომ, იდეები მიივიწყეს.

## ხაზები 
thumb|left|ახალმოკირწყლული გვირაბი მარიენპლაცის სადგურზე
thumb|C ტიპის ვაგონი
მიუნხენის მეტროპოლიტენის გახსნა 1972 წლის მიუნხენის ოლიმპიურ თამეშებს მოუსწრეს. ხაზების 90% მიწისქვეშ გადის. ხაზები ნომრებითა და ფერებით განირჩევა (U1-U6). ხაზები U1-U2, U3-U6, U4-U5 ქალაქის ცენტრში საერთო გზებს გამოიყენებს, ამიტომაც, მეტროს სქემა სამხაზიან ტარს ჰგავს ბოლოში ჩანგლებით. მეტროში ტურნიკეტები არ დგას, ბილეთები აქტიურდება სადგურში შესვლისას, რაც კონტროლიორების მიერ მოწმდება. მეტროში 43 პუნქტი მოქმედებს დეფიბრელატორებით — აპარატებით გულის გაჩერების შემთხვევაში პირველადი დახმარების აღმოსაჩენად. მატარებლების სიჩქარე საათში 80 კმ-ს შეადგენს.

მიუნხენის მეტროში სტანდარტული 1435 მმ-იანი ლიანდაგი გამოიყენება. კვება გვერდით ცაყენებული მესამე რელსიდან მიეწოდება.

## მგზავრობის ღირებულება, ბილეთების ტიპები 
* გრიუნე-კარტა (თვიური ბილეთი) - 45 ევრო. 
* Streifenkarte - (შტრაიფენ-კარტა, ათჯერადი ბილეთი) - 12,00 ევრო. 
* ერთჯერადი ბილეთი

## იხილეთ აგრეთვე 
* მეტროპოლიტენების სია

## რესურსები ინტერნეტში 
* MVG — მიუნხენის მეტროს მაექსპლუატირებელი ფირმა
* მიუნხენის რეგიონის სატარიფო კავშირი
* მიუნხენის მეტროპოლიტენი საიტზე urbanrail.net (ინგლ) 
* მიუნხენის მეტროპოლიტენის ფოტოები (ინგლ) 

კატეგორია:გერმანიის მეტროპოლიტენები
მეტროპოლიტენი
მარსელის მეტროპოლიტენი

**მარსელის მეტროპოლიტენი** — მეტროპოლიტენის ხაზების სისტემა მარსელში; საფრანგეთი. გაიხსნა 1977 წლის 22 ნოემბერს. შედგება ორი ხაზისგან, რომლებზეც 31 სადგურია განთავსებული. ხაზების საერთო სიგრძე 22.7 კმ შეადგენს, ამათგან 15,6 მიწისქვეშაა. 
სისტემას კომპანია  Régie des transports de Marseille (RTM)  ემსახურება.

## ქსელი 
მარსელის მეტროპოლიტენის ორი ხაზი მხოლოდ ნომრებით აღინიშნება. ხაზები ერთმანეთს ორჯერ კვეთს. გადასაჯდომი სადგურებია: „კასტელანი“ (ფრ Castellane) და „სან-შარლი“ (ფრ. St. Charles). ამ უკანასკნელზე რკინიგზის მატარებელზე გადასაჯდომიც არის. სამი სადგურიდან კი ხერხდება ტრამვაის ხაზზე გადაჯდომა.

## იხილეთ აგრეთვე 
*მეტროპოლიტენების სია

## რესურსები ინტერნეტში 
* ოფიციალური საიტი  Régie des transports de Marseille
* მარსელის მეტროპოლიტენი UrbanRail.net-ზე 

კატეგორია:საფრანგეთის მეტროპოლიტენები
კატეგორია:მარსელი
ახალციხისა და ტაო-კლარჯეთის ეპარქია

მინი|250px|საფარა
მინი|250პქ|ეპარქიის რუკა
**ახალციხისა და ტაო-კლარჯეთის ეპარქია** — ეპარქია სამხრეთ საქართველოში, ისტორიული სამცხე-საათაბაგოს ტერიტორიაზე მდებარეობს. იგი მოიცავს: ახალციხის, ადიგენისა და ასპინძის მუნიციპალიტეტებს. 

## ისტორია
საისტორიო ტრადიციის თანახმად, საქართველოს ტერიტორიაზე პირველი საეპისკოპოსო კათედრა სწორედ ამ მხარეში დაუარსებია წმინდა მოციქულს, ანდრია პირველწოდებულს. კომუნისტური მმართველობის დროს აქ ჩაკვდა საეკლესიო ცხოვრება, მხოლოდ 1979 წელს საქართველოს კათოლიკოს-პატრიარქის ილია II-ის ლოცვა-კურთხევით გახდა შესაძლებელი ახალციხისა და მესხეთ-ჯავახეთის ეპარქიის დაარსება ყოფილი აწყურისა და კუმურდოს ეპარქიების ბაზაზე. აღდგენილი ეპარქიის მეთაურობა დაევალა ჯერ ეპისკოპოს ქრისტეფორეს, შემდეგ ეპისკოპოს ამბროსის (ქათამაძე), რომლის შემდეგ სამწყსოს მეთაურობდა ეპისკოპოსი ანანია (ჯაფარიძე). 

აღნიშნული სახელწოდება ეპარქიამ 1995 წლის აპრილამდე შეინარჩუნა. შემდეგ მესხეთ-ჯავახეთის ეპარქია გაიყო და ჩამოყალიბდა ახალციხისა და ბორჯომ-ახალქალაქის ეპარქიები. ახლად ჩამოყალიბებული ახალციხის ეპარქიის მღვდელმთავრად დაინიშნა ეპისკოპოსი სერგი (ჩეკურიშვილი) (1995-1997 წწ.), 1998 წლიდან ეპარქიას მართავდა ეპისკოპოსი ნიკოლოზი (ფაჩუაშვილი), ხოლო 1999 წლიდან ეპარქიის მმართველი მღვდელმთავარია მიტროპოლიტი თეოდორე ჭუაძე.

2002 წლის 17 ოქტომბრიდან წმიდა სინოდის გადაწყვეტილებით ეპარქია აერთიანებს ტაო-კლარჯეთსა და ლაზეთს, რომლებიც ამჟამად საქართველოს აღარ ეკუთვნის. ახალციხისა და ტაო-კლარჯეთის ეპარქიას აღმოსავლეთიდან ესაზღვრება ახალქალაქისა და კუმურდოს, ბორჯომისა და ბაკურიანის, დასავლეთიდან სხალთის, ჩრდილოეთიდან ვანი–ბაღდათის, შემოქმედის და მარგვეთისა და უბისის ეპარქიები, სამხრეთიდან კი ესაზღვრება თურქეთი.

## იხილეთ აგრეთვე 
* საქართველოს ეპარქიები

## ლიტერატურა
*„ახალციხისა და ტაო-კლარჯეთის ეპარქია“, (რედ. ვალერი ასათიანი), თბ. 2013

## რესურსები ინტერნეტში
* ახალციხისა და ტაო-კლარჯეთის ეპარქია
* ახალციხისა და ტაო-კლარჯეთის ეპარქია

კატეგორია:საქართველოს ეპარქიები
შუქი მოვიდა

**შუქი მოვიდა** — 2000-იანი წლების დასაწყისის ქართულ-ფრანგული პანკ-ჯგუფი. მისი შემქმნელი და მთავარი იდეოლოგი წარმოშობით ფრანგი, ფრედი პაიანი იყო. მას ამ პროექტამდეც ჰყავდა საკუთარი ჯგუფი, მაგრამ საქართველოში შექმნილმა ახალმა სიმღერებმა მას განსაკუთრებული პოპულარობა მოუტანა. სიმღერების გამოცემა დაემთხვა საქართველოში პოლიტიკურ-ეკონომიკურ-სოციალური პრობლემების პერიოდს, რაც მათში აისახა.

ჯგუფის სიმღერები უშუალოდ ეხებოდა ენერგოკრიზისის წლებს და თანამედროვე ქართული რეალობისათვის დამახასიათებელ ელემენტებს - მობილურ ტელეფონებს, ნაყინს („მაროჟნი“), ხაჭაპურს, ენერგოდეფიციტს, სამარშრუტო ტაქსებს („მინიბუსის ზაზა“), ნავთის ქურებს („ტურბო“), სამგლოვიარო ტრადიციებს („რატომ წახვედი“) და ა.შ.

მოგვიანებით, როდესაც ფრედი პაიანი საფრანგეთში დაბრუნდა, ჯგუფმა არსებობა შეწყვიტა. 2014 წელს ფრედი კიდევ ერთხელ ჩავიდა საქართველოში და ჯგუფმა გამართა რამდენიმე კონცერტი.

## წევრები
ჯგუფის შემადგენლობაში შედიოდნენ:

* ფრედი პაიანი - ვოკალი, გიტარა
* დათო ხოსიტაშვილი - გიტარა
* გიორგი გობეჯიშვილი - ბას-გიტარა
* გურამ მაკალათია, ივან კაბაკოვი - დასარტყმელი საკრავები

## შემოქმედება 
;დისკოგრაფია
* *შუქი მოვიდა* (ალბომი, 2001)
* *გულზე მოგეშვება* (EP, 2003)
;ვიდეო
* *მინიბუსის ზაზა* (მუსიკალური ვიდეო პირველი ალბომიდან)
* *ჟიგულის კაცი* (მუსიკალური ვიდეო პირველი ალბომიდან)

## რესურსები ინტერნეტში 
*ვირტუალური გაზეთი *ანარეკლი* - ინტერვიუ ფრედისთან

## სქოლიო
კატეგორია:ქართული როკ-ჯგუფები
შუქი მოვიდა (ალბომი)

**შუქი მოვიდა** — ჯგუფის შუქი მოვიდა სტუდიური ალბომი. იგი გამოვიდა 2001 წელს. ალბომის ტექსტები შეიცავენ ქართული 2000-იანი წლების რეალობისათვის დამახასიათებელ ელემენტებს, როგორიც არის სამარშრუტო ტაქსი, ნავთის ქურა და ენერგოკრიზისი.

## სიმღერების სია
# შუქი მოვიდა
# მინიბუსის ზაზა
# სიყვარულის სიმღერა
# ხაჭაპური
# კაქტუსი
# ჟიგულის კაცი
# ზღვა, სექსი, მზე
# მაროჟნი
# საფრანგეთი-საქართველო
# სოლეი

## რესურსები ინტერნეტში 
*ჯგუფის შესახებ

კატეგორია:2001 წლის ალბომები
კატეგორია:შუქი მოვიდა
კატეგორია:პანკ-როკ ალბომები
კატეგორია:2001 წლის სადებიუტო ალბომები
ანკარის პროვინცია

**ანკარის პროვინცია** () — პროვინცია (ილი) ცენტრალურ თურქეთში. ადმინისტრაციული ცენტრი – დედაქალაქი ანკარა. აღმოსავლეთით ესაზღვრება ქირშეჰირის და ქირქკალეს, ჩრდილოეთით – ჩანქირის და ბოლუს, დასავლეთით ესქიშეჰირის, სამხრეთით – კონიისა და აქსარაის პროვინციები.

## მოსახლეობა
მოსახლეობა 4 007 ათ. ადამიანი (2000), მოსახლეობის უმეტესობა ცხოვრობს ანკარაში და მის გარეუბანში (3 203 ათ. ადამიანი).

## იხილეთ აგრეთვე 
* თურქეთის რეგიონები
* თურქეთის პროვინციები
* თურქეთის რაიონები

## რესურსები ინტერნეტში
* Province of ANKARA

## სქოლიო
კატეგორია:თურქეთის პროვინციები
ამერიკის მართლმადიდებელი ეკლესია

**ამერიკის მართლმადიდებელი ეკლესია** () — ავტოკეფალური, მართლმადიდებლური ეკლესია, უკავია მე-15 ადგილი მართლმადიდებელი ეკლესიის დიფტიქში. ეკლესიას 1970 წლის 10 აპრილს ავტოკეფალია მიანიჭა რუსეთის ეკლესიამ, არ სცნობს კონსტანტინოპოლის პატრიარქი.

## ტიტული 
2005 წლიდან მისი მწყემსმთავარი ატარებს წოდებას „მთავარეპისკოპოსი ვაშინგტონისა და ნიუ-იორკისა, მიტროპოლიტი სრულიად ამერიკისა და კანადისა“ ().

## ისტორია 
მართლმადიდებელი ეკლესია არსებობს 1793 წლიდან, როდესაც ალასკაზე რუსეთის ეკლესიის სინოდმა მისია დააარსა, შემდეგ მეფის მთავრობამ ალასკა აშშ-ს მიჰყიდა, მისიის ცენტრმა გადაინაცვლა ჯერ სან-ფრანცისკოში, შემდეგ ნიუ-იორკში, იქ სადაც დღეს მისიის ცენტრია.

2002–2008 წწ ეკლესიას ხელმძღვანელობდა მიტროპოლიტი გერმანი, 2008 წლის 12 ნოემბრიდან ეკლესიის მეთაურია უნეტარესი იონა, ხოლო 2012 წლის 13 ნოემბრიდან ტიხონი.

## იხილეთ აგრეთვე 
* ავტოკეფალური მართლმადიდებელი ეკლესიები
* ამერიკის პატრიარქები

## რესურსები ინტერნეტში 
* ამერიკის მართლმადიდებელი ეკლესია

*
კატეგორია:მართლმადიდებელი ეკლესიები
ოქროსქედი (მრავალმნიშვნელოვანი)

**ოქროსქედი** — ისტორიული სოფელი გურიაში, რომელიც შედიოდა ასკანის სასოფლო საზოგადოებაში. სოფელში იდგა ქვით ნაგები მთავარანგელოზთა ეკლესია, რომლის სამრევლო 1828 წლისთვის შეადგენდა 55 კომლს. 1811 წელს ოქროსქედის ეკლესიაში დაიფიცა მამია V გურიელმა რუსეთის იმპერიის ერთგულება და შეუერთა გურის სამთავრო რუსეთის იმპერიას. 1930 წელს საბჭოთა ადმინისტრაციული რეფორმის დროს სოფელი სამ ნაწილად გაიყო: ჩრდილოეთ ნაწილი შევიდა მთისპირის სასოფლო საბჭოში, შუა ნაწილი შევიდა ბახვის სასოფლო საბჭოში, ხოლო სამხრეთ ნაწილს ეწოდა მშვიდობაური.

დღეისთვის **ოქროსქედი** შეიძლება აღნიშნავდეს:
*ოქროსქედი - სოფელი ოზურგეთის მუნიციპალიტეტში, ბახვის თემში
*ოქროსქედი - სოფელი ოზურგეთის მუნიციპალიტეტში, მთისპირის თემში

## მოსახლეობა
## ცნობილი ადამიანები
ოქროსქედში დაიბადნენ: არტემ კვაჭანტირაძე, კომპოზიტორი, სახალხო მომღერლები: სამუელ და ილარიონ ჩავლეიშვილები.

## სქოლიო
კატეგორია:ოზურგეთის მუნიციპალიტეტის ისტორიული სოფლები
ჩილდირი

**ჩილდირი** (; ქართ. ჩრდილი, ჩრდილის ტბა) — ტბა თურქეთში, მდებარეობს აღმოსავლეთ ანატოლიაში, ყარსის ზეგანზე, მთათა შესაყარზე, ზღვის დონიდან 1959 მეტრი. ფართობი 120 კმ², სიღრმე — 42 მეტრი. ერთვის რამდენიმე მდინარე. წყალი გამოყენებულია სარწყავად. სანაპიროზე განლაგებულია სოფლები. ზამთარში ტბა იყინება.

## რესურსები ინტერნეტში
* Çıldırlilar-ჩილდირელები  

კატეგორია:თურქეთის ტბები
კატეგორია:ტბები ანბანის მიხედვით
ქირქლარელის პროვინცია

**ქირქლარელის პროვინცია** () — პროვინცია (ილი) ჩრდილო-დასავლეთ თურქეთში, ისტორიულ–გეოგრაფიულ პროვინციაში, აღმოსავლეთ თრაკიაში, მარმარილოს ზღვის რეგიონში. ადმინისტრაციული ცენტრი – ქალაქი ქირქლარელი. აღმოსავლეთით ესაზღვრება შავი ზღვა, ჩრდილოეთით – ბულგარეთი, დასავლეთით ედირნე, სამხრეთით – თექირდაღი.

ჩრდილო-დასავლეთიდან სამხრეთ–აღმოსავლეთისაკენ გადაჭიმულია მთიანი მასივი ისთრანჯი (უმ. მწვერვალი მაჰია – 1030 მ).

მოსახლეობა 328 ათ. ადამიანი (2000), უდიდესი ქალაქიება: ქირქლარელი, ბაბაესკი და ლიულერბუღაზი.

## იხილეთ აგრეთვე 
* თურქეთის რეგიონები
* თურქეთის პროვინციები
* თურქეთის რაიონები

## რესურსები ინტერნეტში
* Province of KIRKLARELI

## სქოლიო
კატეგორია:თურქეთის პროვინციები
Take That & Party

***Take That & Party*** — ჯგუფ Take That-ის პირველი სტუდიური ალბომი, რომელიც გამოვიდა ბრიტანეთში 1992 წელს. იგი მოხვდა ბრიტანული ჩარტის #2 ადგილზე, სადაც კიდევ 19 კვირა იმყოფებოდა. ბრიტანეთში მას ორმაგი პლატინის სტატუსი მიენიჭა.

## სიმღერების სია
;შენიშვნები
* რემიქსის ავტორი
* ვოკალის დამატებითი პროდიუსერი
*"Could It Be Magic" დაიწერა ფრედერიკ შოპენის „დო მინორის პრელუდიის“ შთაგონებით. იგი არ არის შეტანილი გრამფირფიტის გამოცემაში.

## ჩარტები და სერტიფიცირებები
### ყოველკვირეული ჩარტები
### წლის საბოლოო ჩარტები
### სერტიფიცირებები 
## პერსონალი
* გერი ბარლოუ – ვოკალი, სიმღერების ავტორი
* რობი უილიამსი – ვოკალი
* ჯეისონ ორენჯი – ვოკალი
* მარკ ოუენი – ვოკალი
* ჰოვარდ დონალდი – ვოკალი
* დანკან ბრიჯმენი - პროდიუსერი
* ტობინ სელერსი - ინჟინერი
* ნაიჯელ სტოკი – არანჟირება
* პიტ ჰემონდი - დიჯეი
* იენ ლევაინი – თანაპროდიუსერი
* ბილი გრიფინი – თანაპროდიუსერი

## სქოლიო 
კატეგორია:Take That-ის ალბომები
კატეგორია:RCA Records-ის ალბომები
კატეგორია:1992 წლის სადებიუტო ალბომები
მოზდოკის ივერიის ღვთისმშობელი

thumb|მოზდოკის ივერიის ღვთისმშობლის სასწაულმოქმედი ხატი
**მოზდოკის ივერიის ღვთისმშობელი** — სასწაულმოქმედად შერაცხილი ღვთისმშობელის ხატი, ათონის ივერიის ღვთისმშობლის ხატის ასლი.

## ისტორია 
ეს ხატი ეკუთვნოდა სახელგანთქმულ ქართველ მეფე თამარს, რომელიც განსაკუთრებულად იმით გამოირჩეოდა, რომ კავკასიის მთიელთა შორის ქრისტიანობის გავრცელებას ცდილობდა. მრავალი ჩერქეზი წარმართის მოქცევისა და გაქრისტიანების შემდეგ თამარ მეფემ მათ ივერიის ღვთისმშობლის ხატი გაუგზავნა. თამარის დროიდან 1768 წლამდე ხატი იმყოფებოდა მთებში, სადაც მრავალი სასწაულით განდიდდა. ის უვნებლად გადაურჩა ორ ხანძარს, როდესაც მთლიანად დაიწვა ტაძარი, რომელშიც იგი იმყოფებოდა. 1768 წელს იმპერატრიცა ეკატერინე II განკარგულებით მთიანი ოსეთის მკვიდრი ჩრდილოელები მთებიდან თერგის გასწვრივ ჩამოსახლდნენ და თან ივერიის ღვთისმშობლის სასწაულმოქმედი ხატი ჩამოიტანეს. მოზდოკის ეპისკოპოსი ლიტანიით გამოვიდა ღვთისმშობლის ხატთან შესახვედრად და მის წინაშე პარაკლისი აღასრულა, სურდა, ხატი თან წაეღო და ტაძარში მოეთავსებინა, მაგრამ იმ ურემში შებმული ხარები, რომელზედაც ხატი იყო დაბრძანებული, ადგილიდან არ იძვროდნენ. ხალხი ბრბოებად მიდიოდა, რათა თაყვანი ეცა ხატისთვის. ღვთის ამგვარი მოწყალებით გახარებული მოსახლეობა ისწრაფოდა, რომ სამლოცველო აეგო და ივერიის ღვთისმშობლის ხატი მასში დაებრძანებინა.

გარკვეული დროის შემდეგ, 1798 წელს მოზდოკში, გამოჩინების ადგილას აიგო ეკლესია, სადაც ხატი იქნა დაბრძანებული. ზეციურ დედოფალს ავადმყოფობის და უბედურების დროს მიმართავს ყველა: მართლმადიდებლები, სომხები, კათოლიკები, ჩერქეზები და ოსები. უდიდესი სასწაულების გამო განადიდებენ მას, სანთლებს ანთებენ და სავედრებელ ლოცვას აღავლენენ. ხალხში არსებული გადმოცემის მიხედვით, 1840 წელს, როცა შამილი მოზდოკთან იყო მისული, მას და მის ჯარს თეთრად მოსილი ქალი გამოეცხადა და ქალაქზე თავდასხმა აუკრძალა.

## იხილეთ აგრეთვე 
*ღვთისმშობლის სასწაულმოქმედი ხატები

## რესურსები ინტერნეტში 
*ივერიის ყოვლადწმიდა ღვთისმშობლის ხატის ასლები და მისი სახელობის ტაძრები საქართველოში

## ლიტერატურა 
**„ღვთისმშობლის მიწიერი ცხოვრება და მისი სასწაულმოქმედი ხატების ისტორია“. გვ. 117-118. თბილისი 2001 წ.*

კატეგორია:ღვთისმშობლის ხატები
Greatest Hits (Take That-ის ალბომი)

***Greatest Hits*** — ჯგუფ Take That-ის პოპულარული სინგლების კრებული, რომელიც გამოვიდა ბრიტანეთში 1996 წელს. კრებულში პირველად იქნა შეტანილია ჯგუფ ბი ჯიზის სიმღერის „How Deep Is Your Love“ ქავერ-ვერსია.

## სიმღერების სია
## ჩარტები და სერტიფიცირებები 
### ყოველკვირეული ჩარტები
### წლის საბოლოო ჩარტები
### ათწლეულის საბოლოო ჩარტი
### სერტიფიცირებები 
## სქოლიო 
კატეგორია:Take That-ის ალბომები
კატეგორია:1996 წლის კომპილაციური ალბომები
კატეგორია:RCA Records-ის კომპილაციური ალბომები
ბათმანი (ქალაქი)

**ბათმანი** () — ბათმანის პროვინციის დედაქალაქი თურქეთში. ქალაქი გაშენებულია მდინარე ბათმანზე, უმეტესად ქურთი მოსახლეობის განსახლების ადგილზე თურქეთის სამხრეთ-აღმოსავლეთ ნაწილში. 

## ლიტერატურა 
*

## რესურსები ინტერნეტში 
* GAP Project page re Batman 
* Batman Province Guide
*Batman University Website

კატეგორია:თურქეთის ქალაქები
Nobody Else

***Nobody Else*** — ჯგუფ Take That-ის მესამე სტუდიური ალბომი, რომელიც გამოვიდა ბრიტანეთში 1995 წლის 5 მაისს. Nobody Else 2010 წლის ალბომ Progress-ის გამოცემამდე იყო უკანასკნელი, რომლის ჩაწერაში მონაწილეობდა რობი უილიამსი. 
 
## ისტორია 
Nobody Else 1996 წელს ჯგუფის დაშლისას იყო Take That-ის უკანასკნელი სტუდიური ალბომი. წარმატება იქონია მისმა სამმა სინგლმა Sure, Back for Good და  Never Forget. უკანასკნელის 1995 წლის ივლისში გამოცემის შემდეგ რობი უილიამსი ჯგუფიდან წავიდა.

ბრიტანეთში, გერმანიაში, ჰოლანდიაში, ირლანდიაში, ფინეთში, ბელგიაში, ავსტრიაში, იტალიაში და შვეიცარიაში ალბომი ჩარტების #1 ადგილზე მოხვდა. 1995 წლის 15 აგვისტოს იგი აშშ-ში გამოსცა ლეიბლმა Arista Records - სიმღერების ოდნავ განსხვავებული სიით, რომელიც მოიცავდა მანამდე გამოცემულ სინგლებსაც. ალბომის მხარდასაჭერად, ჯგუფმა ტურნე Nobody Else Tour მოაწყო, რომელიც მოიცავდა ბრიტანეთს, ავსტრალიას, ტაილანდს, სინგაპურსა და იაპონიას.   ერთ-ერთი კონცერტი გამოვიდა ვიდეოჩანაწერის Nobody Else: The Movie სახით. მოგვიანებით ბრიტანეთში ალბომს ორმაგი პლატინის სტატუსი მიენიჭა.

სიმღერა All That Matters to Me შეტანილია მხოლოდ ალბომის იაპონურ გამოცემაში.

## სიმღერების სია
## პერსონალი 
* გერი ბარლოუ – ვოკალი, სიმღერების ავტორი, პროდიუსერი, პროგრამირება
* რობი უილიამსი – ვოკალი, სიმღერების ავტორი
* ჯეისონ ორენჯი – ვოკალი
* მარკ ოუენი – ვოკალი, სიმღერების ავტორი
* ჰოვარდ დონალდი – ვოკალი, სიმღერების ავტორი
* რიჩარდ ნაილზი – სიმებიანი ინსტრუმენტები, სასულე საკრავები
* მორგან პენი - მხატვრული ხელმძღვანელი
* გრეგ ბაუნი - გიტარა
* ნილ ოლდფილდი - გიტარა
* ფილ პალმერი – გიტარა
* სტივ ანდერსონი - კლავიშებიანი საკრავები, ბას გიტარა, დასარტყმელი საკრავები
* ენდი დანკანი - პერკუსია
* პოლ რაიტი - ინჟინერი
* სტივ მაკ-ნიქოლი - ინჟინერის თანაშემწე
* ტომ ო'სალივენი - ფოტოგრაფია
* მეთიუ დონალდსონი – ფოტოგრაფია
* რობერტ უოკერი – ფოტოგრაფია
* Brothers in Rhythm – პროდიუსერი
* კრირ პორტერი – პროდიუსერი
* კრის კემერონი – პროდიუსერი
* ტიმ ვაიდნერი – პროგრამირება
* ტესა ნაილზი – დამატებითი ვოკალი

## ჩარტები და სერტიფიცირებები
### ყოველკვირეული ჩარტები
### იმპორტირებული ვერსია
### წლის საბოლოო ჩარტები
### სერტიფიცირებები 
## სქოლიო 
კატეგორია:Take That-ის ალბომები
კატეგორია:1995 წლის ალბომები
კატეგორია:BMG-ის ალბომები
ედირნეს პროვინცია

**ედირნეს პროვინცია** () – პროვინცია (ილი)  თურქეთში, ისტორიულ–გეოგრაფიულ პროვინცია აღმოსავლეთ თრაკიაში. მარმარილოს ზღვის რეგიონში. ადმინისტრაციული ცენტრი – ქალაქი ედირნე. აღმოსავლეთით ესაზღვრება ქირკლარელის თექირდაღის და  ჩანაქკალეს პროვინციები, ჩრდილოეთით – ბულგარეთი, დასავლეთით მდინარე მარიცა და საბერძნეთი, სამხრეთით – ეგეოსის ზღვა.

მოსახლეობა 382 222 ადამიანი (2007), უდიდესი ქალაქია ედირნე.

## იხილეთ აგრეთვე 
* თურქეთის რეგიონები
* თურქეთის პროვინციები
* თურქეთის რაიონები

## რესურსები ინტერნეტში
* Province of EDIRNE

## სქოლიო
კატეგორია:თურქეთის პროვინციები
კენიის კრიზისი (2007–2008)

[მინი|პოლიციის კორდონი [ნაირობიში]]
**კენიის პოლიტიკური კრიზისი** დაიწყო 2007 წლის 27 დეკემბრის საპრეზიდენტო არჩევნების შემდეგ. ეს იყო ეთნიკურ ნიადაგზე წარმოქმნილი კრიზისი.

ერთმანეთს დაუპირისპირდნენ კენიის მოქმედი პრეზიდენტი მვაი კიბაკი ნაციონალური ერთობის პარტიიდან (ეთნიკური ჯგუფი კიკუიუ) და რაილა ოდინგა ნარინჯისფერი დემოკრატიული მოძრაობიდან (ეთნიკური ჯგუფი ლუო). კრიზისის პირველ ორ კვირაში დაიღუპა დაახლოებით 700 ადამიანი, მ. კიბაკიმ მხარდაჭერისათვის მიმართა უგანდის ხელისუფლებას. 29 იანვარს სამმა სამხედრო თვითმფრინავმა დაბომბა კიკუის ტომის ხალხი ქალაქ ნაივაშაში, რომლებიც ცდილობდნენ ხელი შეეშალათ ლუის ეროვნული უმცირესობის ევაკუაციისათვის. სხვადასხვა მონაცემებით სულ დაიღუპა 1000–2500 ადამიანი.

2008 წლის 17 აპრილს კონფლიქტი დარეგულირდა ეროვნული ერთიანობის კოალიციური მთავრობის შექმნით, რომელსაც სათავეში ჩაუდგა რაილა ოდინგა.

## რესურსები ინტერნეტში
* Notes from Nairobi  Blog about Kenyan politics for The Walrus magazine
*Kenya: Review of Elections Needed to End Violence (HRW)
*The Vigilante Journalist - photographs and commentary on the violence
*Red Cross  - Kenya Red Cross vital to relief effort
*Kenya Crisis Appeal 
*Aid Worker Diary from the heart of the crisis
*Cheptiret  - Between Burnt Forest and Eldoret, the center of crisis
*Center For Strategic & International Studies - Prof. Anyang' Nyongo Discusses The Aftermath of Kenya's Botched Elections
*Crisis briefing on Kenya post-election violence from Reuters AlertNet
*Landau/ Misago: Who to Blame and What's to Gain? Reflections of Space, State, and Violence in Kenya and South Africa, Report and Analysis, Africa Spectrum, Vol.44 N°1 (2009)

კატეგორია:აფრიკის ისტორია
კოლაუ ნადირაძე

**ნიკოლოზ (კოლაუ) გალაქტიონის ძე ნადირაძე** (დ. 8 მარტი, 1895, ქუთაისი — გ. 28 ოქტომბერი, 1990, იქვე) — ქართველი პოეტი, „ცისფერყანწელთა ორდენის“ წევრი.

## ბიოგრაფია 
სწავლობდა ქუთაისის კლასიკურ გიმნაზიაში. მოისმინა მოსკოვის უნივერსიტეტის იურიდიული ფაკულტეტის სრული კურსი. პირველი ლექსი „ავზნიანი ქალაქი“ დაბეჭდა 1916 წელს  ჟურნალ „ცისფერ ყანწებში“. იყო ქართველ სიმბოლისტთა ჯგუფის აქტიური წევრი. პირველი წიგნი „ბალდახინი“ გამოსცა 1919 წელს. საგანგებოდ აღნიშვნის ღირსია ლექსი „წიწამურიდან საგურამომდე“, რომელშიც მთელი ძალით გამოვლინდა კოლაუ ნადირაძის პოეტური ენერგია. 

1985 წელს საუკუნეს მიღწეული პოეტი გაკრიტიკებული იქნა პოეტურ კრებულში ლექსის „25 თებერვალი 1921 წელს“ დაბეჭდვის გამო, რომელსაც მკაცრი „პარტიული“ შეფასება მისცეს და მონათლეს „დიდი ოქტომბრის რევოლუციის შეურაცხყოფად“. ავტორია პოემებისა („თვრამეტი წელი“, „ფრონტებზე“, „როალდ ამუნდსენ“), მოთხრობებისა და ნარკვევებისა, წერილებისა ქართველ, რუს, სომეხ მწერლებზე, მხატვრებზე, თეატრალურ მოღვაწეებზე. ნათარგმნი აქვს ალექსანდრე   პუშკინის, ივანე ბუნინის, კონსტანტინე ბალმონტის, ალექსანდრე ბლოკის, შარლ ბოდლერის, პოლ ვერლენის, ავეტიქ  ისააკიანის ნაწარმოებები.

დაკრძალულია დიდუბის მწერალთა და საზოგადო მოღვაწეთა პანთეონში.

## ლიტერატურა
* ზ. ბაბუნაშვილი, თ. ნოზაძე, „მამულიშვილთა სავანე“, გვ. 285, თბ., 1994
* „ქართული მწერლობა“, ნაწილი მეორე – თბილისი, 2008 წელი.

## რესურსები ინტერნეტში 
* კოლაუ ნადირაძე

## სქოლიო
კატეგორია:ქართველი მწერლები
კატეგორია:ქართველი პოეტები
კატეგორია:დაბადებული 1895
კატეგორია:გარდაცვლილი 1990
კატეგორია:ცისფერყანწელები
კოლაუ
კატეგორია:დიდუბის პანთეონში დაკრძალულები
კატეგორია:მწერლები ანბანის მიხედვით
აყსუ

**აყსუ** ( „*თეთრი მდინარე*“) – მდინარე თურქეთში, ანთალიის პროვინციაში, თურქეთის სამხრეთ–დასავლეთით, სათავე აქვს ტავრის მთებში. სიგრძე 162 კილომეტრი. სიგანე – 100 მეტრი, სიღრმე – 3 მ. მდინარის ზემოთში მდებარეობს ტბა კოვადა, ქვემოთში კი კარაკაორენის წყალსაცავი.

## რესურსები ინტერნეტში
* Çapraz, Soner and Arslan, Naime (2005) "The Oligochaeta (Annelida) Fauna of Aksu Stream (Antalya)" Turkish Journal of Zoology 29: pp. 229-236 

კატეგორია:თურქეთის მდინარეები
პონტოს მთები

**პონტოს მთები**, **ჩრდილო ანატოლიის მთები** () — მთათა სისტემა თურქეთის ჩრდილოეთ ნაწილში. გადაჭიმულია შავი ზღვის სანაპიროს გასწვრივ, მდინარე იეშილ-ირმაქის შესართავიდან მდინარე ჭოროხის შესართავამდე. სიგრძე დაახლოებით 1000 კმ, სიგანე 303 კმ. აერთიანებს დასავლეთ პონტოს მთებს, ჯანიქის მთებსა და აღმოსავლეთ პონტოს მთებს. შედგება გასწვრივი ხეობებითა და მთათაშუა ქვაბულებით გაყოფილი რამდენიმე პარალელური ქედისაგან, რომლებიც გაკვეთილია ყიზილ-ირმაქის, იეშილ-ირმაქისა და სხვა ხეობებით.

ცნობილი რუსი კარტოგრაფი იერონიმ სტებნიცკი XIX საუკუნეში პონტოს მთებზე წერდა, რომ პონტოს ქედი ესაა იმ მთების ერთობლიობა, რომელიც აზიდულია მდინარე ჭოროხის შავ ზღვაში ჩადინების ადგილიდან და გადაჭიმულია ვიდრე მდინარე იეშილ-ირმაკის შავ ზღვაში შერთვამდე.

## ლიტერატურა 
## კომენტარები 
კატეგორია:თურქეთის ქედები
კატეგორია:საქართველოს ქედები
ორდუ

**ორდუ** (, ) — საპორტო ქალაქი თურქეთში 145.455 მაცხოვრებლით. ამავე სახელწოდების პროვინციის ადმინისტრაციული ცენტრი. ქალაქი გაშენებულია შავი ზღვის სამხრეთ სანაპიროზე, პატარა ყურის ნაპირზე.

## ისტორია 
ორდუ ოსმალეთის ერაში|200px|left|thumb
ძვ. წ. VIII საუკუნეში სხვა შავი ზღვისპირა კოლონიების მსგავსად მილეტიელების მიერ დაარსებულ იქნა კოლონია კოტიორა. ეს მიდამო თავდაპირველად ჯერ დანიშმენდების, შემდეგ 1214 და 1228 წლებში თურქ-სელჩუკებისა და 1346 წელს ჰაჯიემიროღულარის სამთავროს კონტროლის ქვეშ გადავიდა. შემდომში ამ ტერიტორიას ოსმალეთის ვასალი ტრაპიზონის იმპერია ფლობდა.

თანამედროვე ქალაქი ოსმალებმა დააარსეს, ესქიფაზართან () ახლოს, როგორც  სამხედრო სადარაჯო ბაირამლი (), თანამედროვე ორდუდან 5 კილომეტრით დასავლეთით. 1869 წელს ქალაქის სახელი ორდუთი შეიცვალა და გაერთიანდა რაიონებთან: ბოლამანი, ფერშემბე, ულუბეი, ჰანსამანა (გოლქოი), აიბასტი. 1920 წლის 17 აპრილს შეიქმნა ორდუს პროვინცია.

## ეტიმოლოგია 
„ორდუ“ () თურქულად „არმიას“ ნიშნავს, თუმცა ამ სახელის მნიშვნელობასთან დაკავშირებით სხვა მრავალი მოსაზრებაა.

## მოსახლეობა 
1800 წლამდე ორდუ იყო პატარა ქალაქი, უმეტესწილად პონტიელი ბერძნებით დასახლებული. რუსეთ-ოსმალეთის 1877-1878 წლების ომის შემდეგ აქ დაიწყეს დასახლება კავკასიიდან და საქართველოდან დევნილმა მუსლიმმა ქართველებმა, აფხაზებმა და სხვებმა.

1912 წელს ქალაქსა და რაიონში ცხოვრობდა: 92 191 — მუსლიმი და 19 390 — ბერძენი.

1924 წლის საბერძნეთისა და თურქეთის მიერ მოსახლეობის გაცვლის შედეგად, ეთნიკური ბერძნების უმრავლესობამ ქალაქი დატოვა. ამჟამად ქალაქი დასახლებულია ეთნიკური თურქებით, კავკასიიდან გადმოსახლებულებით (მუჰაჯირები), ქართველი მუსლიმებით (ჩვენებურები) და დარჩენილი ეთნიკური ბერძნების შთამომავლების მცირე რაოდენობით.

## სპორტი 
ორდუ საფეხბურთო კლუბ „ორდუსპორის“ მშობლიური ქალაქია. „ორდუსპორი“ ბაზირებულია შუაგულ ქალაქში „19 სექტემბრის“ სტადიონზე.

## დაძმობილებული ქალაქები 
## კლიმატი 

## გალერეა 

სურათი:Ordu-center.jpg|ორდუს ცენტრი
სურათი:Ordu coast path.jpg|ტაიფუნ გიურსოის პარკი
სურათი:Ordu Boztepe Ropeway, „Batumi“ cabin.JPG|ორდუს საბაგირო გზა. აღსანიშნავია, რომ საბაგიროს ერთ-ერთი კაბინა დაძმობილებული ქალაქ „ბათუმის“ სახელობისაა

## რესურსები ინტერნეტში 
*ორდუს მუნიციპალიტეტი.

## სქოლიო 
კატეგორია:თურქეთის ქალაქები
მორის ლაპიდუსი

thumb|300px|„ფონტენბლო“
**მორის ლაპიდუსი **( დ. 25 ნოემბერი, 1902, ოდესა — გ. 18 იანვარი, 2001, მაიამი-ბიჩი, ფლორიდა) — ამერიკელი არქიტექტორი, რომლის ტალღოვანმა, ელეგანტურმა ნეობაროკოს სტილის მოდერნისტულმა სასტუმროებმა 1950-იანების მაიამი-ბიჩის საკურორტო ნაგებობების სტილი განსაზღვრა.

დაბადებული ოდესაში, იმჟამად რუსეთის იმპერია, მისი ოჯახი, კონსერვატიული ებრაელები, რუსების პოგრომებს ნიუ-იორკში გაექცა, როდესაც ის ჯერ კიდევ ჩვილი იყო. ლაპიდუსმა არქიტექტურა კოლუმბიის უნივერსიტეტში შეისწავლა. შემდეგ ის გარკვეული პერიოდი გამოჩენილი ბოზ-არტის ფირმა „უორენ ენდ უეტმორში“ მუშაობდა. შემდგომი 20 წელი ის დამოუკიდებლად მუშაობდა კერძო შეკვეთებზე. ამ პერიოდში დაიწყო მან საშვებულებო სასტუმროების დაპროექტება მაიამი ბიჩზე.

მისი პირველი მსხვილი შეკვეთა გახდა მაიამი ბიჩის „სან სუსი ჰოტელი“, რომელსაც მალე მოჰყვა „ნაუტილუსი“, „დი ლიდო“, „ბალტიმორ ტერასი“ და „ალგიერსი“, ყველა კოლინზის ავენიუზე, რამაც თითქმის ერთი ხელის მოსმით განაახლა მთელი კვარტალი. ამ სასტუმროებმა თითქმის მყისიერი წარმატება მოიპოვა. შედეგად, 1952 წელს მან მიიღო შეკვეთა უდიდეს ფეშენებელურ სასტუმროზე მაიამი ბიჩზე, კომპლექსი, რომელთანაც მისი სახელი ყველაზე მჭიდროდაა დღეს დაკავშირებული, „ფონტენბლო ჰოტელი“, რომელსაც მომდევნო წელს მოჰყვა ასევე წარმატებული „დენ როკი“ და „ამერიკანა“ (მოგვიანებით „შერატონ ბალ ჰაბორი“) 1956 წელს.

ლაპიდუსის სტილი იდიოსინკრატული და მყისიერად ცნობადია ფოტოსურათებზე — ტალღოვანი რკალებით, თეატრალური მინათებული „მცურავი“ ჭერებით და ამებასებრი ფორმებით, რომლებსაც ის ”ყველის ნასვრეტებს” (cheeseholes) უწოდებდა. სწორედ მისი მრავალი მცირე პროექტი აძლევს მაიამი ბიჩის კოლინზ ავენიუს მის სტილს, რომელიც პოსტმოდერნიზმის ერთგვარ მოლოდინს ჰგავს. ვიზუალური სტილის მიღმა მის ნამუშევრებში ფუნქციონალიზმის გარკვეული წილიც ურევია. მისი მორკალური კედლები იჭერდა გაუთავებელ ოკეანის ბრიზებს პერიოდში, როდესაც ცენტრალიზებული კლიმატის კონტროლი არ არსებობდა, ხოლო მისეული ინტერიერის გადაწყვეტა მომხმარებლის გამოცდილებაზე ამახვილებდა ფრთხილ ყურადღებას.

„ფონტენბლო“ აგებული იყო, მეტწილად, მომავლისთვის, ჰარვი ფაირსტოუნის მამულზე და მან მაიამი ბიჩის ახალი ოქროს სანაპიროს პეიზაჟი განსაზღვრა. ამ სასტურმოში გადაიღეს 1960 წელს ჯერი ლიუისის „The Bellboy“ (წარმატება ლიუისისა და ლაპიდუსისთვისაც), და ჯეიმზ ბონდის თრილერი „Goldfinger“ (1964). მისი ყველაზე განთქმული ელემენტია ე.წ. ”კიბე არსად” (ინგლ.'Staircase to Nowhere'), რომელიც სინამდვილეში მხოლოდ პალტოს გასახდელთან მიდის, თუმცა ფოიეში თვალისმომჭრელი ჩამოსვლის შესაძლებლობას იძლევა.

მისი ვაჟის, არქიტექტორი ალან ლაპიდუსის, რომელიც მამამისთან 18 წელი მუშაობდა, თქმით:

ლაპიდუდის მეუღლე ბეატრისი, რომელთანაც ის 63 წელი ცხოვრობდა, 1992 წელს გარდაიცვალა. თავად ლაპიდუსი ცხრა წლით გვიან გარდაიცვალა, 98 წლის ასაკში, მაიამი ბიჩზე, ფლორიდა.

## სქოლიო
კატეგორია:ამერიკელი არქიტექტორები
კატეგორია:დაბადებული 25 ნოემბერი
კატეგორია:დაბადებული 1902
კატეგორია:გარდაცვლილი 18 იანვარი
კატეგორია:გარდაცვლილი 2001
მიხეილ ლაშქარაშვილი

**მიხეილ ლაშქარაშვილი** (დ. 1884, სოფ. ქვემო ხანდაკი, ახლანდ. კასპის მუნიციპალიტეტი, — გ. 1952, საფრანგეთი, დაკრძალულია ლევილის სასაფლაოზე) — ქართველი სამხედრო და პოლიტიკური მოღვაწე; ანტი-საბჭოთა პარტიზანული რაზმის ხელმძღვანელი ქართლში 1920-იანი წლების დასაწყისში.

1900-იანი წლების დასაწყისში მუშაობდა იარალოვის ქარხნის მუშად, შემდეგ რკინიგზის სადურგლო საამქროში. რუსეთის 1905 წლის რევოლუციის დროს იყო სოციალ-დემოკრატიული პარტიის აქტიური წევრი, სახალხო გვარდიის საველე სასამართლოს თავმჯდომარე. მოგვიანებით პოლიტიკას ჩამოშორდა. 1919-1921 წლებში ლაშქარაშვილი იყო სახალხო გვარდიის შტაბის რწმუნებული ახალქალაქში, შემდეგ გორში. მონაწილეობდა გორის მაზრაში ბოლშევიკური ანარქიის ჩახშობაში. 

1921 წელს საბჭოთა ხელისუფლების ძალისმიერი დამყარების შემდეგ ლაშქარაშვილი შეუერთდა ქართველი პატრიოტების პარტიზანულ მოძრაობას. 1924 წლის აგვისტოს აჯანყების დამარცხების შემდეგ ემიგრაციაში წავიდა საფრანგეთში. ემიგრაციაში იგი იყო საქართველოს ეროვნულ–დემოკრატიული პარტიის პარიზის კომიტეტის ჟურნალ „ახალი ივერიის“ (1927–1939) ავტორ–თანამშრომელი. გარდაიცვალა საფრანგეთში 1952 წელს. მეუღლესთან ერთად დაკრძალულია ლევილის ქართულ სასაფლაოზე. დაწერილი აქვს ვრცელი მოგონებები (გამოქვეყნებულია 1991 წლის გაზეთ „რესპუბლიკაში“).

## რესურსები ინტერნეტში
* 

კატეგორია:დაბადებული 1884
კატეგორია:გარდაცვლილი 1952
კატეგორია:1924 წლის აგვისტოს აჯანყების მონაწილეები
კატეგორია:ლევილის სასაფლაოზე დაკრძალულები
კატეგორია:საქართველოს სახალხო გვარდიის წევრები
მ
სელიმ III

**სელიმ III** (დ. 24 დეკემბერი, 1761 — გ. 28 ივლისი, 1808, სტამბოლი) — ოსმალეთის სულთანი 1789-1807 წლებში. შეეცადა რეფორმების გატარებას. იყო მოდერნიზაციის მომხრე. მისი დავალებით საერო და სასულიერო დიდგვაროვანთა წარმომადგენლების ჯგუფმა ნაწილობრივ განახორციელა გარდაქმნების პროგრამა (”ნიზამი ჯედიდ”), მაგრამ როდესაც გარდაქმნების წინააღმდეგ ფეოდალური რეაქცია გამოვიდა და იანიჩართა მღელვარება დაიწყო, სელიმ III-ს ძალა არ ეყო თავისი თანამოაზრეებისათვის მხარი დაეჭირა. 1807 წლის 29 მაისს იგი გადააყენეს, ერთი წლის შემდეგ მოკლეს.

## იხილეთ აგრეთვე
* ოსმალეთის სულთნების სია

## ლიტერატურა 
კატეგორია:ოსმალეთის სულთნები
კატეგორია: დამხობილი მონარქები
კატეგორია:დაბადებული 24 დეკემბერი
კატეგორია:დაბადებული 1761
კატეგორია:გარდაცვლილი 28 ივლისი
კატეგორია:გარდაცვლილი 1808
კატეგორია:ოსმანების დინასტია
კატეგორია:მოკლული მონარქები
კატეგორია:სტამბოლში დაბადებულები
საჭადრაკო ოლიმპიადა 1935

**მეექვსე საჭადრაკო ოლიმპიადა** ჩატარდა 1935 წლის 16–31 აგვისტოს პოლონეთის დედაქალაქ ვარშავაში. ტურნირში 20 ქვეყნის ნაკრები მონაწილეობდა.

### ტურნირის მსვლელობა 
ვარშავაში გამართულ ოლიმპიადაზე თავი მოიყარა ახალგაზრდა მოჭადრაკეთა იმ თაობამ, რომელიც მომდევნო ათწლეულების განმავლობაში მსოფლიო ჭადრაკის ელიტას შეადგენდა. ფავორიტებად მასპინძელი პოლონელები, უნგრელები და შვედები ითვლებოდნენ. აშშ-ის ნაკრების შანსები შედარებით დაბალი ჩანდა, რადგან მათ აკლდათ ორი ლიდერი: სამუელ რეშევსკი და ისააკ კეჟდენი.

ასპარეზობის დასაწყისში შვედეთის ნაკრებმა მძლავრი სტარტი აიღო და მე-11 ტურის შემდეგ საგრძნობლად უსწრებდა მდევრებს. თუმცა, ტურნირის მეორე ნახევარში შვედებმა ტემპი შეანელეს, რითაც ისარგებლეს ამერიკელებმა და პოლონელებმა. აშშ-ის ნაკრების გამარჯვება ბოლო დაფებზე არტურ დეიკისა და ისრაელ ჰოროვიცის ბრწყინვალე თამაშმა განაპირობა. არტურ დეიკმა ფენომენალური შედეგი აჩვენა — 15½ ქულა 18-დან.

აშშ-ის ნაკრებმა ზედიზედ მესამედ მოიპოვა ჰამილტონ-რასელის თასი. დაძაბული ბრძოლა წარიმართა მეორე ადგილისთვის, სადაც შვედებმა ბოლო ტურში გადაასწრეს პოლონელებს.

ოლიმპიადის პარალელურად გაიმართა ფიდე-ს კონგრესი, სადაც განიხილეს გერმანიის წინადადება 1936 წლის ბერლინის ოლიმპიადის ფარგლებში საჭადრაკო ტურნირის ჩატარების შესახებ. მიუხედავად იმისა, რომ გერმანია ფიდე-დან გამოსული იყო, ქვეყნებს მიეცათ უფლება თავად გადაეწყვიტათ მონაწილეობის საკითხი. მიუნხენის 1936 წლის ტურნირი არაოფიციალურად ჩაითვალა და ფიდე-ს ოფიციალურ ოლიმპიადებს შორის არ ფიგურირებს.

## ტექნიკური შედეგები 
ტურნირი ჩატარდა წრიული სისტემით.

### გუნდური შედეგები 
## ჩემპიონის და პრიზიორების შემადგენლობა 
## საუკეთესო შედეგები დაფების მიხედვით 
## ლიტერატურა 
* 
* Ю. Авербах, Б. Туров Шахматные олимпиады. Москва. изд. ,,ФиС’’ 1974
* Шахматы. Энциклопедический словарь. Москва. изд. ,,Советская Энциклопедия’’ 1990
* Шахматная Энциклопедия. Москва. 2004.
* Ханамирян Г. Всемирные шахматные Олимпиады. 1927-2006. Ереван: 2006

## რესურსები ინტერნეტში 
* შედეგები

06
სელიმ I

**სელიმ I იავუზი** (*მრისხანე*) (; დ. 10 ოქტომბერი 1470, ამასია — გ. 20 სექტემბერი 1520, სტამბოლი) — ოსმალეთის სულთანი 1512–1520 წლებში, ბაიაზიდ II-ისა და მისი ხარჭის, გიულბაჰარ ხათუნის ვაჟი.

## ბიოგრაფია
მამის, სულთან ბაიაზიდ II-ის მმართველობის პერიოდში იყო ტრაპიზონის სანჯაყ-ბეი. ცოლად ჰყავდა მოყვანილი ყირიმის ხანის, მენლი გირეის ქალიშვილი – აიშე. სელიმი არ მოიაზრებოდა ტახტის მემკვიდრედ, რადგან ჰყავდა უფროსი ძმები. მიუხედავად ამისა, მას მტკიცედ ჰქონდა გადაწყვეტილი, რომ სულთან ბაიაზიდის შემდეგ ტახტზე უნდა ასულიყო და ამასთან ერთად, იყო გაცილებით ჭკვიანი ვიდრე მისი უფროსი ძმები. მან ყველაფერი გააკეთა იმისთვის, რომ მამა იძულებული გაეხადა ტახტი სწორედ მისთვის დაეთმო და ეს გამოუვიდა კიდეც. 1512 წლის 25 აპრილს სულთან ბაიაზიდი გადადგა და ტახტი სელიმს დაუთმო. ერთი თვის შემდეგ ბაიაზიდი გარდაიცვალა და არსებობს ვერსია, რომ მისი მოკვლის ბრძანება სწორედ სელიმმა გასცა. სელიმმა ყველა ტახტისათვის მოცილე ძმა სიკვდილით დასაჯა და ოსმანთა დინასტიის ერთპიროვნული წინამძღოლი გახდა.

სელიმ I განაგრძობდა თავისი წინაპრების დამპყრობლურ პოლიტიკას. ევროპაში წინსვლის მაგივრად კურსი აღმოსავლეთით აიღო, რადგან ყველაზე დიდ საფრთხეს სწორედ ახლადშექმნილი შიიტური ირანისგან ხედავდა. ტახტზე ასვლის შემდეგ, შიიზმთან ბრძოლის დევიზით გამოვიდა სეფიანთა ირანის წინააღმდეგ და 1512–1514 წლებში ანატოლიაში მოაწყო შიიტების ჟლეტა, 1514 წელს ჩალდირანის ბრძოლაში დაამარცხა სეფიანთა ირანის პირველი შაჰი ისმაილი და მიიტაცა დასავლეთ სომხეთი, ქურთისტანი და ზოგიერთი სხვა ტერიტორია. 1515 წელს დაასრულა აღმოსავლეთ ანატოლიისა და სომხეთის დაპყრობა, 1516 წელს დაიპყრო ჩრდილოეთი ერაყი, სირია, პალესტინა, 1517 წელს — ეგვიპტე. ამის შემდეგ წმინდა მუსულმანურმა ქალაქებმა მექამ და მედინამ აღიარეს ოსმალეთის სულთნების უზენაესობა. სელიმმა მიითვისა ხალიფას წოდება, რამაც მნიშვნელოვნად აამაღლა ოსმალეთის სულთნების ავტორიტეტი მუსულმანურ სამყაროში. 1519 წელს ჩაახშო ჯელალიების აჯანყება. გარდაიცვალა 1520 წლის 22 სექტემბერს, 50 წლის ასაკში. მის შემდეგ ტახტზე ავიდა მისი ერთადერთი ვაჟი, სულეიმან I, რომლის მმართველობის პერიოდში ოსმალეთის პორტა განვითარების უმაღლეს მწვერვალს აღწევს.

## იხილეთ აგრეთვე
* ოსმალეთის სულთნების სია

## ლიტერატურა 
კატეგორია:ოსმალეთის სულთნები
კატეგორია:ბრძოლის ველზე მყოფი ოსმალეთის სულთნები
კატეგორია:დაბადებული 10 ოქტომბერი
კატეგორია:დაბადებული 1470
კატეგორია:გარდაცვლილი 20 სექტემბერი
კატეგორია:გარდაცვლილი 1520
კატეგორია:ოსმანების დინასტია
კატეგორია:ლიდერები რომლებმაც ძალაუფლება ხელში აიღეს პუტჩით
არტემ ჯიჯიხია

**არტემ მურზაყანის ძე ჯიჯიხია** (დ. 1 იანვარი, 1874, სოფ. კირცხი, ახლანდ. ჩხოროწყუს მუნიციპალიტეტი, — გ. 31 დეკემბერი, 1938) — ქართველი სამხედრო მოღვაწე, გენერალი (1919). 

სწავლობდა თბილისის სასულიერო სემინარიაში; 1897 წელს კი დაამთავრა თბილისის ქვეით იუნკერთა სასწავლებელი პოდპორუჩიკის წოდებით. 1893 წლიდან ირიცხებოდა სამხედრო სამსახურში. წლების მანძილზე მსახურობდა თურქესტანში; ავტორია რეგიონის რამდენიმე მნიშვნელოვანი აღწერილობისა. 1907 წელს მიენიჭა კაპიტნის წოდება. 1910 წლიდან მსახურობდა პოლონეთში. მონაწილეობდა პირველ მსოფლიო ომში; იბრძოდა აღმოსავლეთ პრუსიაში და ტყვედ ჩავარდა რუსეთის მე-15 არმიული კორპუსის კაპიტულაციის დროს 1914 წელს. 1918 წლის აგვისტოში დაბრუნდა ტყვეობიდან. მსახურობდა დამოუკიდებელი საქართველოს შეიარაღებულ ძალებში (1918–1921). სომხეთ-საქართველოს ომის შემდეგ მიენიჭა გენერლის წოდება (1919). საბჭოთა რუსეთის თავდასხმის დროს, 1921 წლის თებერვალს, ხელმძღვანელობდა შემტევ ჯგუფს ლილოს ფრონტზე. საქართველოს გასაბჭოების შემდეგ აქტიურ მოღვაწეობას ჩამოშორებული იყო. ასწავლიდა ზუგდიდის პედაგოგიურ ტექნიკუმში. სტალინური რეპრესიების პერიოდში, 1938 წელს დააპატიმრეს და დახვრიტეს გერმანიის სასარგებლოდ ჯაშუშობის ბრალდებით. 

## ლიტერატურა 
*
*  Гогитидзе М.Д. Грузинский Генералитет 1699-1921. Киев. 2001. 

## რესურსები ინტერნეტში
* ჯიჯიხია არტემ მურზაყანის ძე. სტალინური სიები საქართველოდან [ელექტრონული მონაცემთა ბაზა] 

კატეგორია:ქართველი გენერლები
კატეგორია:საბჭოთა კავშირის რეპრესიების მსხვერპლნი საქართველოში
კატეგორია:დაბადებული 1 იანვარი
კატეგორია:დაბადებული 1874
კატეგორია:გარდაცვლილი 31 დეკემბერი
კატეგორია:გარდაცვლილი 1938
კატეგორია:რუსეთის იმპერიის ოფიცრები
კატეგორია:ქართველები პირველ მსოფლიო ომში
ოქროჩალა

**ოქროჩალა** (Hierochloe) — მცენარეთა გვარი მარცვლოვანთა ოჯახისა. აერთიანებს 30-მდე სახეობას, რომლებიც გავრცელებულია ორივე ნახევარსფეროს ზომიერ და ცივ ზონაში. 

საქართველოში მხოლოდ 1 — სურნელოვანი ოქროჩალა (Hierochloe odorata)  იზრდება; მისი სიმაღლე აღწევს 50 სმ, მრავალწლოვანი მხოხავფესურიანი ბალახია. გვხვდება მთის შუა და ზედა სარტყელში, ტენიან მდელოებზე, ველობებსა და მდინარის პირებზე. შეიცავს სურნელოვან ნივთიერებას — კუმარინს. მისგან ამზადებენ არომატულ სასმელს. ოქროჩალა მოჰყავთ ფერდობებზე ნიადაგის გასამაგრებლად.

## ლიტერატურა
კატეგორია:მარცვლოვანნი
ნისანი (თვე)

**ნისანი (თვე)** ( ებრაული კალენდარის სამოქალაქო წლის მეშვიდე თვე (მერვე თვე ნაკიან წლებში) და რელიგიური წლის პირველი თვე. სახელწოდება მომდინარეობს ბაბილონიდან. თორაში  და  ძველი აღთქმის ქართულ თარგმანებში ნისანის თვეს ეწოდება „აბიბი“ (ან ავივი), რაც ნიშნავს *ქერის თავთავის მწიფობის დროს*. ესთერის წიგნში კი უკვე გვხვდება „ნისანი“. ეს თვე დგება გაზაფხულის ბუნიაობის შემდეგ და გრიგორიანული კალენდარის მიხედვით მარტს ან აპრილს შეესაბამება.

## ნისანის დღესასწაულები 
* **14 ნისანი** - მარხვა პირველშობილთა ხსნისათვის (თუ შაბათი დღე დაემთხვევა - 12 ნისანი)
* **15-21 ნისანი** - ფესახი  (დამატებით 22 ნისანი ებრაული დიასპორისათვის)
* **27 ნისანი** - იომ ჰაშოა  (თუ შაბათის დაემთხვა - 26 ან 28 ნისანი)

## მნიშვნელოვანი თარიღები 
**7 ნისანი** (1273 ძვ.წ.) - მსტოვრები იერიხონში

მოსეს გარდაცვალებიდან (7 ადარი) 30 დღის შემდეგ იესო ნავეს ძემ ორი მსტოვარი გააგზავნა მდინარე იორდანეს გაყოლებით იერიხონისაკენ. მზვერავებს უნდა მოეგროვებინათ ინფორმაცია, რომელიც საჭირო იყო წმინდა საომარი მოქმედებებისათვის. იერიხონში მათ დაეხმარათ იქ მცხოვრები  ქალი რახაბი.

**10 ნისანი** (1274 ძვ.წ.) - მირიამის გარდაცვალება

მოსეს და მირიამი გარდაიცვალა 126 წლის ასაკში, 2487 წელს ებრაული კალენდრით, ეგვიპტიდან გამოსვლიდან 39 წლის შემდეგ და 1 წლით ადრე, ვიდრე ებრაელი ხალხი წმინდა მიწაზე დაბრუნდებოდა.

**10 ნისანი** (1273 ძვ.წ.) - მდინარე იორდანეს გადალახვა

იესო ნავეს ძის მსტოვრები დაბრუნდნენ იერიხონიდან. ისრაელები დაიძრნენ, მათ წინაშე იორდანე გაიპო, ისე როგორც წითელი ზღვის წყალი გაიპო 40 წლის წინათ ეგვიპტიდან გამოსული მათი მამების წინაშე (იესო 4)
 

**15 ნისანი** (1713 ძვ.წ.) - ისააკის დაბადება

უფალმა შესმინა აბრაამის ლოცვა და სარას შეეძინა ვაჟი ისააკი(დაბადება 21:1-6)

**15 ნისანი** (1313 ძვ.წ.) - გამოსვლა 

უფალმა ეგვიპტელთა მონობიდან გაათავისუფლა ებრაელი ხალხი და  მოსეს წინამძღოლობით წმინდა მიწისაკენ დააბრუნა.

**26 ნისანი** (1245 ძვ.წ.) - იესო ნავეს ძის გარდაცვალება

იესო ნავეს ძე (1355-1245 ძვ.წ.) იყო ებრაელთა წინამძღოლი მოსეს შემდეგ , იგი შეუძღვა წმინდა მიწაზე ებრაელ ხალხს.

**28 ნისანი** (1273 ძვ.წ.) - იერიქიონის დაცემა

ისრაელის ხალხმა წმინდა მიწაზე დაიბრუნა პირველი ქალაქი - იერიხონი, ციხე-გალავანით იყო გამაგრებული. შვიდი დღის განმავლობაში ებრაელები მწყობრად უვლიდნენ გარს ქალაქის კედლებს და უკრავდნენ საყვირებს - სოფარს. მეშვიდე დღეს ქალაქის გალავანი ჩაოინგრა. (იესო .6)

კატეგორია:ებრაული კალენდარი
ვუპერტალი

**ვუპერტალი** (გერმ. Wuppertal) — ქალაქი გერმანიაში, ჩრ. რაინ-ვესტფალიის მიწაზე. ექვემდებარება დიუსელდორფის ადმინისტრაციულ ცენტრს. მიეკუთვნება ფედერალურ მხარეს. მოსახლეობა შეადგენს 357 177 ადამიანს (2007 წლის 30 ივლისის მონაცემებით). უკავია 168,41 კმ² ფართობი. ოფიციალური კოდია - 05 1 24 000. ქალაქი იყოფა 10 რაიონად. აქ გაედინება მდ. ვუპერი.

## ტრანსპორტი 
ვუპერტალში საზოგადოებრივი ტრანსპორტის მნიშვნელოვანი სახეობაა - ვუპერტალის შეკიდული გზა, რომელიც წარმოადგენს მონორელსებიან შეკიდულ სისტემას ესტაკადებზე და ასრულებს მეტროპოლიტენის ფუნქციას. ქალაქში ასევე არის სარკინიგზო სადგური, შორ მანძილზე მიმავალი მატარებლებისათვის.

## განათლება 

ფაილი:Wuppertal alterefkirche.jpg|ტაძარი 
ფაილი:Wuppertal Niederländisch reformierte Kirche.jpg|ტაძარი 
ფაილი:Wuppertal laurentiuskirche.JPG|  
ფაილი:Wuppertal Moschee Gathe.jpg|  
ფაილი:008 Wuppertaler Rathaus.JPG| 
ფაილი:Wuppertal Elberfeld 4.jpg|  
ფაილი:GER Wuppertal, Schauspielhaus 005.jpg|  
ფაილი:Schwebebahn ueber Strasse.jpg|ვუპერტალის შეკიდული გზა
ფაილი:Von-der-Heydt-Turm.jpg|კოშკი 
ფაილი:Muszla Jakuba.svg|  
ფაილი:Bahnhof Wuppertal HBF.jpg|  

## იხილეთ აგრეთვე 
*გერმანიის დიდი ქალაქების სია

## რესურსები ინტერნეტში 
* ქალაქ ვუპერტალის საიტი

## სქოლიო
კატეგორია:ჩრდილოეთი რაინ-ვესტფალიის ქალაქები
ვუპერტალის შეკიდული გზა

thumb|200px|შეკიდული გზის მატარებელი ვუპერტალში
thumb|შეკიდული გზის სქემა
**ვუპერტალის შეკიდული გზა** (გერმ. Wuppertaler Schwebebahn) — საზოგადოებრივი ტრანსპორტის ერთ-ერთი სახეობა ქალაქ ვუპერტალში, რომელიც წარმოადგენს მონორელსიან, ორლიანდაგიან, შეკიდულ სისტემას ესტაკადებზე. გააჩნია 20 სადგური. საერთო სიგრძეა - 13,3 კმ..აქედან 10 კმ. გადის მდ. ვუპერზე, 12 მ. სიმაღლეზე. დანარჩენი 3,3 კმ. კი - ქალაქის ქუჩებზე, 8 მ. სიმაღლეზე. მატარებლების მაქსიმალური სიჩქარე - 60 კმ/სთ-ია. გზა აშენდა 1900 წელს და ექსპლუატაცია გაეწია 1901 წელს. გზის ოფიციალური სახელია - გერმ. Einschienige Hängebahn System Eugen Langen (ოიგენ ლანგენის მონორელსური შეკიდული გზის სისტემა).

## ინციდენტები და ავარიები 
**ინციდენტი სპილოსთან**

ყველაზე უჩვეულო შემთხვევა გზის არსებობის ისტორიაში მოხდა 1950 წლის 21 ივლისს. ამ დღით ცირკის დირექტორმა ალტჰოფმა, რეკლამირების მიზნით, გადაწყვიტა მონორელსით გაესეირნებინა სპილო **ტუფი**. სადგურ **Alter Markt**-ზე სპილო აიყვანეს ვაგონში. როგორც ჩანს, მგზავრობის იდეა სპილოს არ ხიბლავდა. გამგზავრებიდან ცოტა ხანში, სპილომ კედელი გაანგრია და ვაგონიდან გადავარდა. თუმცა იმ დროს, მატარებელი მდინარეზე გადიოდა. ტუფი 5 მ. სიმაღლიდან ჩავარდა მდინარეში და სერიოზულად არ დაშავებულა. ინციდენტის შედეგად, პანიკაში ჩავარდნისგან, რამდენიმე მგზავრმაც მსუბუქი დაზიანებები მიიღო.

## იხილეთ აგრეთვე 
* მეტროპოლიტენების სია

## რესურსები ინტერნეტში
* ფოტოსურათები და სტატიები მომხდართან დაკავშირებით
* სურათები კომენტარებით
* ოფიციალური საიტი ინგგერმ.
* ფოტოსურათები, ისტორია, ტექნიკური მონაცამები  ინგგერმ.
* გზა საიტზე urbanrail.net  ინგ.

კატეგორია:გერმანიის მეტროპოლიტენები
კატეგორია:ვუპერტალი
ნაკიილ ტაუერი

**ნაკიილ ტაუერი** (, ) — დუბაიში დაგეგმილი ცათამბჯენი, რომელიც დეველოპერულ ფირმას Nakheel Properties უნდა აეაშენებინა. შენობის თავდაპირველი სახელწოდება **Al Burj** იყო.  მშენებლობა 2008 წელს უნდა დაწყებულიყო, თუმცა 2009 წლის იანვარში ფინანსური პრობლემების გამო მისი გადადება გამოცხადდა. დუბაის 2009 წლის ფინანსური სირთულეების გამო დამკვეთ კომპანიას Nakheel Properties შეექმნა ფინანსური პრობლემები და 2009 წლის დეკემბერში ცათამბჯენის მშენებლობის გაუქმების შესახებ განაცხადეს.

## რესურსები ინტერნეტში 
*Dubai Waterfront website 
*Nakheel Properties 
*Nakheel Harbour Tower Renderings
*Nakheel Harbour and Tower
*SkyscraperCity discussion topic
*Emporis.com database entry for Al Burj

## სქოლიო 
კატეგორია:არაბთა გაერთიანებული საამიროების ცათამბჯენები
Magical Mystery Tour

***Magical Mystery Tour*** — ინგლისური როკ-ჯგუფ The Beatles-ის 1967 წლის ორი სხვადასხვა ჩანაწერის, ალბომისა და ორმაგი EP-ს სათაური. ორივე მათგანში შეტანილია ექვსი სიმღერა, რომელიც ჟღერს ფილმში „ჯადოსნური იდუმალი მოგზაურობა“.

1967 წლის 8 დეკემბერს ბრიტანეთში გამოცემული ვერსია წარმოადგენს ორმაგი EP-ს, ხოლო შტატებში, 11 დღით ადრე, 1967 წლის 27 ნოემბერს გაყიდვაში გამოვიდა 11 სიმღერისგან შემდგარი ალბომი, რომელზეც ასევე მოხვდა ჯგუფის 1967 წლის სინგლებზე გამოცემული სიმღერები. მას შემდეგ, რაც ჯგუფმა თავისი კატალოგი კომპაქტ-დისკებზე გამოსაცემად მოამზადა, 11 სიმღერიანი ჩანაწერი წარდგენილი იქნა, როგორც ოფიციალური ვერსია.

საუნდტრეკს წილად ხვდა კრიტიკული და კომერციული წარმატება. იგი ნომინირებული იქნა გრემიზე და აშშ-ში ჩარტის #1 პოზიციაზე მოხვდა, მიუხედავად იმისა, რომ ფილმი წარუმატებელი აღმოჩნდა.

## სიმღერების სია
### ორმაგი EP
## ჩარტები
;ორიგინალური გამოცემა

;ალბომი

;2009 წლის რემასტერი

**EP**

## სერტიფიცირებები
აშშ-ში ალბომი 1967 წლის დეკემბრისთვის გაიყიდა  1 936 063, ხოლო ათწლეულის ბოლოსთვის - 2 373 987 ასლის ოდენობით.

## შენიშვნები
## რესურსები ინტერნეტში
*The Beatles-ის კომენტარები სიმღერების შესახებ
*ინფორმაცია ჩანაწერებზე და მონო/სტერეო მიქსზე 

## სქოლიო 
კატეგორია:1967 წლის EP-ები
კატეგორია:1967 წლის საუნდტრეკები
კატეგორია:Parlophone-ის EP-ები
კატეგორია:Parlophone-ის საუნდტრეკები
კატეგორია:The Beatles-ის EP-ები
კატეგორია:The Beatles-ის საუნდტრეკები
კატეგორია:ალბომები ჯორჯ მარტინის პროდიუსერობით
კატეგორია:ები-როუდის სტუდიებში ჩაწერილი ალბომები
კატეგორია:ფსიქოდელიური როკ-ალბომები
კატეგორია:1967 წლის ალბომები
A Collection of Beatles Oldies

***A Collection of Beatles Oldies*** — ინგლისური როკ-ჯგუფ The Beatles-ის კომპილაციური ალბომი, რომელიც გამოვიდა 1966 წელს. ეს არის ჯგუფის 1963-1966 წლების სიმღერების კოლექცია, რომელიც გამოიცა გარკვეული მიზეზების გამო - 1966 წლისათვის ჯგუფს ჯერ არ ჰქონდა ახალი სტუდიური მასალა და ლეიბლებმა, ფინანსური მოგებისათვის გადაწყვიტეს დამოუკიდებლად მოქმედება.
 
## სიმღერების სია
## ჩარტები
## რესურსები ინტერნეტში 
* ინფორმაცია მონო/სტერეო მიქსების შესახებ 

## სქოლიო 
კატეგორია:The Beatles-ის კომპილაციური ალბომები
კატეგორია:1966 წლის კომპილაციური ალბომები
კატეგორია:ალბომები ჯორჯ მარტინის პროდიუსერობით
The Capitol Albums, Volume 1

***The Capitol Albums, Volume 1*** — **The Capitol Albums, Volume 1** — ინგლისური როკ-ჯგუფ The Beatles-ის ალბომების კრებული, რომელიც გამოვიდა 2004 წელს. ეს არის ამერიკაში, ლეიბლის Capitol მიერ 1963–1964 წლებში გამოცემული ალბომების ორიგინალური რემასტერინგების კრებული.

## დისკები 
ყოველი დისკი ამ კოლექციიდან წარმოდგენილია როგორც სტერეო, ასევე მონო ვერსიის სახით.

## პრომო დისკი 
ყუთის გამოცემამდე გამოვიდა სპეციალური სარეკლამო მაგალითი

### სიმღერების სია
ყველა სიმღერის ავტორები - ლენონი/მაკ-კარტნი, გარდა აღნიშნულისა. თითოეული სიმღერა ჩაწერილია ორჯერ, როგორც სტერეო, ასევე მონო ვერსიის სახით. 
# All My Loving
# I Wanna Be Your Man
# I Call Your Name
# Roll Over Beethoven (ჩაკ ბერი)
# Things We Said Today
# If I Fell
# She's a Woman
# I'm a Loser

## რესურსები ინტერნეტში 
* ინფორმაცია საიტზე Discogs

## სქოლიო 
კატეგორია:The Beatles-ის კომპილაციური ალბომები
კატეგორია:2004 წლის კომპილაციური ალბომები
კატეგორია:ები-როუდის სტუდიებში ჩაწერილი ალბომები
კატეგორია:ალბომები ჯორჯ მარტინის პროდიუსერობით
კატეგორია:Capitol Records-ის კომპილაციური ალბომები
კატეგორია:Apple Records-ის კომპილაციური ალბომები
თექირდაღის პროვინცია

**თექირდაღის პროვინცია** () — პროვინცია (ილი)  თურქეთში, ისტორიულ–გეოგრაფიულ პროვინცია აღმოსავლეთ თრაკიაში. მარმარილოს ზღვის რეგიონში. ადმინისტრაციული ცენტრი – ქალაქი თექირდაღი .  ესაზღვრება სტამბოლის, ედირნეს,  ჩანაქკალეს და ქირკლარელის პროვინციები,  სამხრეთ–აღმოსავლეთით ესაზღვრება მარმარილოს ზღვა, ხოლო ჩრდილოეით აქვს 1 კილომეტრიანი საზღვარი – შავ ზღვაზე. შედგება 9 რაიონისაგან.

მოსახლეობა 623 591 ადამიანი (2007), უდიდესი ქალაქია თექირდაღი.

## იხილეთ აგრეთვე 
* თურქეთის რეგიონები
* თურქეთის პროვინციები
* თურქეთის რაიონები

## რესურსები ინტერნეტში
* Province of TEKIRDAG

## სქოლიო
კატეგორია:თურქეთის პროვინციები
იოსებ ორბელიანი

**იოსებ კონსტანტინეს ძე ორბელიანი** (დ. 4 სექტემბერი, 1824  — გ. 3 იანვარი, 1879) — თავადი, რუსეთის იმპერიის არმიის გენერალ-მაიორი. წმინდა გიორგის ორდენის კავალერი. ალაზნის ხაზის ჯარების სარდალი (1877).

კატეგორია:დაბადებული 4 სექტემბერი
კატეგორია:დაბადებული 1824
კატეგორია:გარდაცვლილი 3 იანვარი
კატეგორია:გარდაცვლილი 1879
კატეგორია:ქართველი გენერლები
კატეგორია:რუსეთის სამხედრო მოღვაწეები
იოსებ
კატეგორია:წმინდა ანას II ხარისხის ორდენის კავალრები
კატეგორია:წმინდა სტანისლავის I ხარისხის ორდენის კავალრები
მარმარილოს ზღვის რეგიონი

300px|მინი|მარმარილოს ზღვის გეოგრაფიული რეგიონი
**მარმარილოს ზღვის რეგიონი** () — თურქეთის ერთ-ერთი გეოგრაფიული რეგიონი, მდებარე ქვეყნის ჩრდილო-დასავლეთ ნაწილში. 

## სუბრეგიონები
* **Çatalca - Kocaeli** Section ()
****Adapazarı** Area ()
****Istanbul** Area ()
* **Ergene** Section ()
* **Southern Marmara** Section ()
****Biga - Gallipoli** Area ()
****Bursa** Area ()
****Karesi** Area ()
****Samanlı** Area ()
* **Yıldız** Section ()

## რეგიონის მახასიათებლები
**მარმარილოს ზღვის რეგიონი** ხასიათდება:
*  მცირე ფართობით;
*  დაბალი სიმაღლით;
*  კლიმატის მრავალფეროვნებით;
*  ენერგიის უდიდესი მოხმარებით;
*  ცივი ზაფხულით;
*  პოპულაციის მაღალი დონით.

კატეგორია:თურქეთის რეგიონები
ხმელთაშუა ზღვის რეგიონი (თურქეთი)

300px|მინი|ხმელთაშუა ზღვის გეოგრაფიული რეგიონი
**ხმელთაშუა ზღვის რეგიონი** () — თურქეთის ერთ-ერთი გეოგრაფიული რეგიონი, მდებარე ქვეყნის სამხრეთ-დასავლეთ ნაწილში. 

## სუბრეგიონები
* **ადანას** სექცია ()
****ჩუქუროვა - ტავრის** ზონა ()
****ანთაქია - ქაჰრამანმარაშის** ზონა ()
* **ანთალიის** სექცია ()
****ანთალიის** ზონა ()
****გოლერის** ზონა ()
****თაშელი - მუთის** ზონა ()
****თექეს** ზონა ()

## მახასიათებლები
**ხმელთაშუა ზღვის რეგიონი** ხასიათდება:
*  ყველაზე მაღალი წლიური ტემპერატურით;
*  ქარიანი ზამთრით;
*  ნალექიანი ზამთრით;
*  სასათბურე მეურნეობებით.

კატეგორია:თურქეთის რეგიონები
სამხრეთ-აღმოსავლეთი ანატოლიის რეგიონი

300px|მინი|სამხრეთ ანატოლიის გეოგრაფიული რეგიონი
**სამხრეთ-აღმოსავლეთი ანატოლიის რეგიონი** () — თურქეთის ერთ-ერთი გეოგრაფიული რეგიონი, მდებარე ქვეყნის სამხრეთ-აღმოსავლეთ ნაწილში. 

## სუბრეგიონები
***შუა ევფრატის** სექცია ()
****გაზიანთეფის** ზონა ()
****შანლიურფას** ზონა ()
* **ტიგროსის** სექცია ()
****დიარბაქირის** ზონა ()
****მარდინ - მიდიათის** ზონა ()

## მახასიათებლები
**სამხრეთ ანატოლიის რეგიონი** ხასიათდება:
* ცხელი ზაფხულით;
* მშრალი ზაფხულით;
* ტყის მცირე ზოლით;
* მზიანი დღეებით.

## რესურსები ინტენრეტში
* 

კატეგორია:თურქეთის რეგიონები
სერგო გამდლიშვილი

**სერგო გამდლიშვილი**, *სერგო გურჯი*, (დ. 1882 — გ. 1910), ქართველი რევოლუციონერი. მონაწილეობდა რუსეთისა და ირანის რევოლუციებში. ირანში გატარებული პერიოდი აღწერა დღიურებში. სამშობლოში დაბრუნების შემდეგ რუსეთის მთავრობამ შეიპყრო და სიკვდილით დასაჯა.

## ლიტერატურა 
*ჭიპაშვილი გიორგი.    სერგო გამდლიშვილი (სერგო გურჯი) და მისი ირანული დღიურები / [რედ.: ოთარ გიგინეიშვილი]; საქ. სსრ მეცნ. აკადემია. გ. წერეთლის სახ. აღმოსავლეთმცოდნეობის ინ-ტი - თბ. : მეცნიერება, 1983 : საქ. სსრ მეცნ. აკად. სტ. 

 
კატეგორია:დაბადებული 1882
კატეგორია:გარდაცვლილი 1910
კატეგორია:ქართველი რევოლუციონერები